open-index/open-wikipedia-markdown huggingface dataset:
Glyptostrobus

* *[[Glyptostrobus europaeus]]* Heer1855 †
* *[[Glyptostrobus nordenskioldii]]* Brown1962 †
* *[[Glyptostrobus pensilis]]* (Staunton ex D.Don) K.Koch1873

**Glyptostrobus** (*Glyptostrobus*) – pušūnų (*Pinophyta*) skyriaus, kiparisinių (*Cupressaceae*) šeimos, *[[Taxodioideae]]* pošeimio lapelius metanti medžių gentis.

## Paplitimas
Išlikusi vienintelė rūšis – *[[Glyptostrobus pensilis]]*, kuri auga Rytų Azijos pietryčiuose. Praeityje gentis buvo išplitusi kur kas plačiau, augo didelėje šiaurės pusrutulio dalyje – paleoceno ir eoceno laikotarpiu augo ir Arkties regione. Seniausios jų fosilijos rastos iš kreidos periodo Šiaurės Amerikos žemyne. Pleistoceno laikotarpiu prieš ir po ledynmečio, jų arealas sumažėjo iki dabartinio išplitimo. Šiais laikais vienintelė gentyje išlikusi rūšis yra ties išnykimo riba, savaime augančių gamtoje priskaičiuojama apie 250 individų. Be šių, savaime augančių *Glyptostrobus pensilis*, yra pasodintos ir didesnės jų plantacijos vardan rūšies išsaugojimo.

### Biotopas
Paprastai auga šalia upių pakrančių, tvenkiniuose, pelkėse – negilesniame kaip 60 cm gylio vandenyje.

## Rūšys
*[[Glyptostrobus europaeus]]* fosilijos (***2 pav.***) randamos Europoje, Azijoje, Šiaurės Amerikoje.

Pirmame paveikslėlyje eoceno eros, dar iš Klondaiko kalnų (*Klondike*) formavimosi laikotarpio, 49,5 milijonų metų senumo *[[Glyptostrobus nordenskioldii]]* fosilijų formoje lapeliai. Jie rasti Vašingtono valstijoje Republikos mieste (JAV). *Glyptostrobus nordenskioldii* buvo paplitę Šiaurės Amerikos žemyne.

## Nuorodos
* Glyptostrobus pensilis (conifers.org), *[[anglų kalba]]*
* Glyptostrobus europaeus (paleodb.org), *anglų k.*
* Glyptostrobus (google.co.uk)
Jefimas Londonas

**Jefimas Londonas** () (1869 m. sausio 9 d. Kalvarijoje, Rusijos imperija – 1939 m. kovo 21 d. Leningrade, Tarybų Sąjunga) – Lietuvos žydų kilmės Rusijos mokslininkas, patofiziologas, radiobiologijos ir biochemijos specialistas.

## Biografija

Gimė 1869 m. sausio 9 d. Kalvarijoje. 1894 m. baigė Varšuvos universitetą. 1895 m. pradėjo dirbti Sankt Peterburgo eksperimentinės medicinos institute. 1924 m. tapo Sankt Peterburgo universiteto profesoriumi. Vykdydavo eksperimentus su rentgeno aparatais. Tyrinėjo gyvūnų fiziologines ir biochemines savybes.

1925 m. Halės mieste tapo Vokietijos gamtos tyrinėtojų akademijos „Leopoldina" nariu. 1932–1938 m. buvo Leningrado universiteto patofiziologijos katedros vadovas. Mirė 1939 m. kovo 21 d. Leningrade, palaidotas Sankt Peterburgo Volkovo kapinėse.

## Leidiniai

* Bendrosios biologijos kursas (1920 m.)
* Radžio ir rentgeno spinduliai (1923 m.)
* Trumpas patologijos vadovėlis (1925 m.)
* Angiostomija ir medžiagų apykaita (1935 m.)
* Medžiagų apykaita žmonių ir gyvūnų organizmuose (1939 m.)

## Nuorodos

* Mūsų kraštiečiai (L-M);
* Marijampolės istorinės datos;
* Biografija I (rus.);
* Biografija II (rus.).

## Literatūra

* Прохорова М. И., Дубинский, А. М. Ефим Семенович Лондон. – Л.: Изд-во ЛГУ, 1969. – 61 с.
* Кудряшов Ю.Б. Радиобиология: вчера, сегодня, завтра // Чернобыль. Долг и мужество: науч.-публицист. моногр. к 15-летию катастрофы (в 2-х томах) / [Е. О. Адамов и др.]; под ред. А. А. Дьяченко; Ин-т стратег. стабильности, Минатом России. – М.: 4-й фил. Воениздата, 2001. – Т. 2. – 320 с.
Dieve, palaimink Ameriką (filmas)

**Dieve, palaimink Ameriką** () – JAV 2011 metais sukurtas juodojo humoro ir satyros filmas, pašiepiantis šių dienų vartotojiškumą ir televizijos kultą.

Filmas debiutavo 2011 metų Toronto filmų festivalyje.

## Aktoriai
: *Aktorius – vaidmuo*
* Joel Murray – Frenkas Murdochas
* Tara Lynne Barr – Roksana „Roksi“ Harmon
* Mackenzie Brooke Smith – Ava
* Melinda Page Hamilton – Alison
* Rich McDonald – Bradas
* Regan Burns – Maiklas Fuleris

## Santrauka

Frankas prarado darbą, kaimynų vaikas už sienos nuolat triukšmauja, vesdamas jį iš proto, žmona gyvena su kitu, o duktė jo nekenčia ir visaip stengiasi išvengti savaitgalių su tėčiu. Galiausiai dar jo gydytojas praneša, kad Frenko galvoje auglys. Frenkas ištisas dienas žiūri realybės šou transliacijas, kol galiausiai, nusprendęs kad neturi ko prarasti, ryžtasi apvalyti visuomenę.

Auka jis pasirenka paauglę Kloją, apie kurios šeimą rodomas realybės šou. Frenkas nesislapstydamas užpuola merginą prie mokyklos ir bando padegti ją automobilyje, tačiau, tai nepavykus, tiesiog nušauna. Tada nuvažiuoja į motelį, kur, išsinuomojęs kambarį, ketina nusišauti. Tačiau paskutinę akimirką į duris pasibeldžia Roksana – mergina iš tos pačios mokyklos, kuri viską matė. Ji taip pat nekentė Klojės ir kalba apie Frenką kaip apie didvyrį. Pamačiusi, ką šis ketina daryti, Roksana jį atkalba ir pasiūlo tęsti „visuomenės valymą“ nužudant Klojės tėvus. Frenkas nori atsikratyti mergina, tačiau šiai pasakius esant iš prastos šeimos ir patyrusiai patėvio prievartą, sutinka pasiimti kartu. Roksana lieka mašinoje prie Klojės tėvų namų, tuo tarpu Frenkas įsiveržia į vidų. Jam pavyksta nušauti Klojės tėvą, tačiau motinai pavyksta pabėgti, kol tarpduryje ją peiliu nužudo Roksana.

Taip jiedu tampa po Ameriką keliaujančiais žudikais, kurių aukomis tampa kino teatre triukšmingai besielgiantys paaugliai, įkyrus televizijos komentatorius ir kiti.

Netrukus Frenkas sužino, kad gydytojas apsiriko su diagnoze ir jis neturi auglio, o Roksana iš tiesų yra iš normalios šeimos pabėgusi mergina, kurios ieško tėvai. Frenkas išvaro ją į namus, o pats ruošiasi paskutiniam išpuoliui per tiesioginę realybės šou transliaciją.

## Atsiliepimai
Interneto tinklalapis Rotten Tomatoes filmą įvertino 67%  teigiamų recenzijų.

## Apdovanojimai

### Tarptautinis Toronto filmų festivalis
**Golden Trailer** kategorija – nominacija

### Golden Trailer apdovanojimai
**Žiūrovų pasirinkimas** – 3 vieta

## Šaltiniai
Tara Lynne Barr

** Tara Lynne Barr** (g. 1993 m. spalio 10 d. Kalifornija, JAV) – JAV aktorė, labiausiai žinoma dėl vaidmens filme „Dieve, palaimink Ameriką“.

## Karjera
Tara pradėjo vaidinti mėgėjiškame teatre sulaukusi septynerių.

Kine ji debiutavo 2004 metais – kanalo Hallmark filme „Love’s Enduring Promise“. Vėliau Tara atliko epizodinius vaidmenis įvairiuose televizijos serialuose bei trumpametražiniuose filmuose. Nuo 2006 metų ji nuolatos vaidina teatre.

## Vaidmenys

### Filmai

### Trumpametražiniai filmai

### Televizija

### Teatras
Aladino stebuklai

**Aladino stebuklai** () – 1961 metais sukurtas bendras Italijos, Prancūzijos ir JAV filmas apie jaunuolį, kuriam motina nuperka lempą, nežinodama, kad joje gyvena džinas.

## Aktoriai
: *Aktorius – vaidmuo*
* Donald O’Connor – Aladinas
* Nöelle Adam – Djalma
* Vittorio De Sica – džinas
* Aldo Fabrizi – sultonas
* Mario Girotti – princas Molukas
Kardinolas prefektas

**Kardinolas prefektas** () – bet kurios Romos kurijos kongregacijos vadovo titulas. Nuo XVI a. Romos kongregacijų prefektai visada yra kardinolai, išimtys labai retos. Kardinolo prefekto titulą turi ir Apaštališkosios signatūros aukščiausiojo tribunolo vadovas, jei jis yra kardinolas. Jei toks vadovas nėra kardinolas, tai jis vadinamas ne prefektu, o *proprefektu* (t. y., einantis pareigas).

Kardinolas prefektas atsakingas už visus reikalus jo kurijinės kompetencijos srityje ir už savo veiksmus. Kardinolui prefektui valdyti jo dikasteriją (vieną iš kurijos įstaigų) padeda sekretorius, visada turinti titulinio arkivyskupo ar titulinio vyskupo rangą.

Kitų Romos kurijos institucijų, pvz., popiežiškųjų tarybų, komisijų ir komitetų, vadovai paprastai vadinami *pirmininkais*, nepriklausomai nuo turimo kardinolo rango. Valdydami ir vykdydami savo tarnybinius įpareigojimus jie turi tokias pačias teises bei pareigas kaip ir kardinolai prefektai.
Apaštališkosios penitenciarijos vadovas vadinasi *kardinolas penitenciarijus*.
Algimantas Jablonskis

**Algimantas Jablonskis** (1927 m. gruodžio 9 d. Kretingoje – 2004 m. liepos 3 d. Vilniuje) – Lietuvos ekonomistas, redaktorius.

## Biografija
Mokėsi Kartenoje, Plungėje, Kretingoje, Darbėnuose ir Salantuose. 1946–1951 m. studijavo Vilniaus universiteto (VU) Ekonomikos fakultete, įgijo pramonės ekonomikos specialybę. 1951–1957 m. VU dėstytojas. 1958–1968 m. „Minties“ leidyklos vyr. redaktorius. 1967 m. ekonomikos mokslų kandidatas. Nuo 1968 m. VU dėstytojas, docentas, 1968–1978 m. Tarpfakultetinės politinės ekonomijos katedros vedėjas, nuo 1969 m. VU Prekybos fakulteto dekanas. 1990–1992 m. Ekonomikos teorijos katedros, 1992–1994 m. Politinės ekonomijos katedros dėstytojas.

„Žinijos“ draugijos lektorius, „Švyturio“ žurnalo redakcinės kolegijos narys. Parengė daugiau nei 140 įvairių publikacijų periodinėje spaudoje, bendradarbiavo su Lietuvos televizija ir radiju.

## Bibliografija

* Pasaulinė socialistinė ūkio sistema, 1961 m.
* Dangaus ir Žemės niekas nesutvėrė / Algimantas Jablonskis, Edmundas Juškys. – Vilnius, 1963. – 39 p.
* Kalba faktai: ateizmo vaizdinės priemonės. – Vilnius, 1965.
* Tarybų Lietuvos ekonomika ir jos ryšiai. – Vilnius: Mintis, 1968. – 215 p.
* Išsivysčiusio socializmo materialinė-techninė bazė ir šalies ekonominis potencialas: medžiaga lektoriui. – Vilnius: Žinija, 1977. – 18 p.
* Šiuolaikinio kapitalizmo ekonomikos problemos. – Vilnius: Mintis, 1977. – 90 p.
* Komunizmo kūrimo Tarybų Lietuvoje teorijos ir praktikos klausimai. – Vilnius: Mintis, 1978. – 115 p.
* Tarybų Lietuva TSRS liaudies ūkio komplekse: medžiaga lektoriui. – Vilnius, 1978. – 18 p.
* Sąjunginių respublikų ekonominio išsivystymo lygio išlygimas: medžiaga lektoriui. – Vilnius, 1980. – 18 p.
* Lietuvos ekonomika TSRS liaudies ūkio komplekse. – Vilnius: Mintis, 1980. – 151 p.
* Lietuvos ekonomika Tarybinių respublikų integracijoje: medžiaga lektoriui. – Vilnius, 1982. – 25 p.
* Gamybos planavimo ir apskaitos tobulinimo klausimai. – Vilnius: Mintis, 1982. – 59 p.
* Valdymo ir informacijos apdorojimo automatizavimo efektyvumas. – Vilnius: Mintis, 1984. – 103 p.
* Lietuvos TSR gamybinų jėgų išvystymas ir išdėstymas. – Vilnius: Mintis, 1984. – 100 p.
* Socialistinė ekonominė integracija ir Tarybų Lietuva. – Vilnius: Mintis, 1986. – 236 p.


## Įvertinimas
* 1977 m. LTSR nusipelnęs dėstytojas

## Šaltiniai
Stephanie Swift

**Stefani Svift** (, tikrasis vardas – *Melodi Maurice Clark*; 1972 m. vasario 7 d. Luiziana, JAV) – pornografinių filmų aktorė ir režisierė.

## Asmeninis gyvenimas
Kai Stefani buvo 10 metų, nuo vėžio mirė jos tėvas, šeima persikėlė į Pietų Kaliforniją. Sulaukusi 19 metų apsistojo San Diege, kur dirbo stomatologo asistente ir šokėja vietiniame striptizo klube, o netrukus pradėjo pozuoti suaugusiems skirtiems žurnalams.

1994 metais Stefani nusifilmavo „Playboy“ kanalo erotiniame filmuke, po metų pradėjo vaidinti ir pornografiniuose filmuose. 2011 metais „Xxxchurch.com“ išleistame filme ji pasakojo, kad pasukti į pornografiją ją pastūmėjo vaikystėje šeimoje patirta seksualinė prievarta.

2004 metais įkūrė prodiuserių kompaniją „Swift Entertainment“.

2009 metais Stefani buvo diagnozuotas krūties vėžys, gydymui prireikė chemoterapijos ir operacijos. Po šių įvykių ji pasitraukė iš pornografijos verslo.

Nuo 2011 metų Stefani priklauso krikščioniškai organizacija „Xxxchurch.com“, kuri padeda pornografinių filmų aktoriams pasitraukti iš šio verslo.

Aktorė turi oranžinį „Wado Ryu“ karate diržą. Šiuo metu ji gyvena Kalifornijoje.

## Apdovanojimai
Per savo karjerą ji suvaidino daugiau kaip 180 filmų bei 2 režisavo.

* AVN apdovanojimas – Geriausia aktorė (1998)

* AVN apdovanojimas – Šlovės galerija (2006)

* XRCT – Šlovės galerija (2008)

## Nuorodos

* Myspace
LKAL 2004-2005 m. sezonas

**[[LKAL]] 2004–2005 metų sezonas** – 11-as ir paskutinis lygos sezonas, kuriame dalyvavo 14 ekipų. Pirmenybėse nugalėjo Šilutės Šilutės krepšininkai. Jau kitą sezoną lygą pakeitė kita – Nacionalinė krepšinio lyga.

## Reguliarusis sezonas

## Atkrintamosios varžybos

## Nuorodos
AVN apdovanojimas

**AVN apdovanojimas** () – apdovanojimas, skiriamas už nuopelnus pornografijos kino pramonėje. Jo steigėjas – žurnalas „AVN“ (). Apdovanojimai teikiami nuo 1984 metų. Nuo 2008 metų televizija „Showtime“ įgijo ceremonijos transliavimo teises ir kasmet parengia 90 minučių trukmės filmą.

AVN apdovanojimas dažnai vadinamas „Pornografijos oskaru“, o kai kurios apdovanojimų kategorijos sutampa su „Kino meno ir mokslo akademijos“ skiriamu apdovanojimu. Ceremonija vyksta sausio pradžioje, Las Vegase.

## Apdovanojimų kategorijos
AVN apdovanojimai skirstomi į beveik 100 kategorijų. Pagrindinės jų yra:
* Prodiuserių kategorija
* Aktorių kategorija
* Atskirų scenų kategorija
* Techninė kategorija
* Specializuota kategorija
* Marketingo kategorija
* Speciali kategorija

Kiekviena šių kategorijų skirstoma į atskirus apdovanojimus. Svarbiausi apdovanojimai yra:
* Geriausia aktorė
* Geriausias aktorius
* Geriausia nauja aktorė
* Geriausias naujas aktorius
* Geriausias filmas

## Šaltiniai

## Nuorodos
* Oficiali svetainė
Androstenedionas

**Androstenedionas** – androgeninis hormonas. Draudžiamas dopingo tarnybų.

## Istorija
Nors androstenedionas yra lytinis hormonas, bet anksčiau jis gamintas ir sintetiniu būdu kaip maisto papildas. Kadangi preparatas turėjo dopingo savybių, jis nelegaliai naudotas sporte. Androstenediono vartojimas labai paplito JAV beisbolo lygoje XX a. paskutinį dešimtmetį. Preparatą uždraudė Pasaulinė antidopingo agentūra. Olimpinis komitetas androstenedoną oficialiai uždraudė 1997 m.

Dopingo tarnybos androstenedioną priskyrė prie anabolinių steroidų, nors tiesioginio raumenų augimo kaip su kitais anaboliniais steroidas ir nepastebėta. JAV maisto ir vaistų tarnyba uždraudė preparatą dėl jo keliamos grėsmės gyvybei.

## Šaltiniai
Bolandiolas

**Bolandiolas** – sintetinis anabolinis steroidas.

Bolandiolas veikia androgeninius, estrogeninius ir progesteroninius receptorius.

Bolandiolą dėl jo anabolinių steroidų savybių uždraudė Pasaulinė antidopingo agentūra. Peparato vartojimas didina kūno masę ir kaulų tankį, bet taip pat slopina kai kurių hormonų gamybą organizme.
Elias Avery Lowe

**Elijas Averis Lou** (; tikroji pavardė **Elijas Averis Levas** (*Elias Avery Loew*); 1879 m. spalio 15 d. Kalvarijoje, Rusijos imperija - 1969 m. rugpjūčio 8 d. Bad Nauheime, Vakarų Vokietija) – Lietuvos žydų kilmės Vokietijos, Jungtinės karalystės ir JAV paleografas, kuris tyrė senovinius rankraščius ir raštus.

## Biografija

Gimė 1879 m. spalio 15 d. Kalvarijoje. Jo tikroji pavardė buvo **Elias Avery Loew**, kurią 1918 m. pataisė į **Elias Avery Lowe**.

1908 m. baigė Miuncheno universitetą, kur įgijo daktaro laipsnį. 1911 m. susituokė su amerikiečių vertėja Helen Tracy Lowe-Porter. Su žmona iki 1937 m. gyveno Oksforde. Nuo 1937 m. apsigyveno Prinstone, Naujojo Džersio valstijoje, JAV. 1929 m. buvo vienas iš projekto Codices Latini Antiquiores iniciatorių. Projekto tikslas buvo surinkti ir išversti visus pasaulyje esamus lotyniškus rankraščius parašytus iki IX amžiaus. Paleografo dukra *Frances* yra Londono mero Boris Johnson močiutė. 

## Leidiniai

* Die ältesten Kalendarien in Monte Cassino, München, Diss. phil. 1908
* The Beneventan Script. A History of the South Italian minuscule, Oxford 1914. 2nd ed. Rome 1980
* Palaeographical papers. 1907-1965, hrsg. von Ludwig Bieler, Oxford 1972

## Nuorodos

* Leidiniai (angl.);
* Susiję straipsniai ir leidiniai (angl.) ;
* Biografija (angl.).

## Literatūra

* Bernhard Bischoff: Elias Avery Lowe, 15.10.1879 - 8.8.1969, in: Jahrbuch der Bayerischen Akademie der Wissenschaften 1970, S. 203 ff.
* Patricia Tracy Lowe: A marriage of true minds. A memoir of my parents, Helen Tracy Lowe-Porter and Elias Avery Lowe, New Paltz, NY 2006, ISBN 0-9642350-4-8

## Šaltiniai
Isakas Margolis

**Isakas Margolis** (, ) (1842 m. Kalvarijoje, Rusijos imperija - 1887 m. rugpjūčio 1 d. Niujorke, JAV) – Lietuvos žydų kilmės Lietuvos ir JAV rabinas bei rašytojas.

## Biografija

Gimė 1842 m. Kalvarijoje. Tėvas buvo Vižainio miestelio rabinas. Jaunystėje daug studijavo talmudą. 1862 m. apsigyveno Merkinėje, kur pradėjo verslą, tačiau Merkinėje jam nesisekė ir persikėlė į Kauną, kur dirbo korepetitoriumi. 1866 m. susilaukė sūnaus, būsimo filosofo Max Leopold Margolis. Vėliau išvažiavo į Druskininkus, kur dirbo rabinu. 1884 m. emigravo į JAV ir tapo Niujorko Kalvarijos žydų emigrantų bendruomenės rabinu.

## Knygos

* Maʿoz ha-yam. Vilnius 1870
* Sippûrê Ješûrun, ʿal pi sippûrê has-sôferim ... mêitti, Berlin 1876

## Nuorodos

* Biografija (angl.).
* Maʿoz ha-yam. Vilnius 1870;
* Sippûrê Ješûrun, ʿal pi sippûrê has-sôferim ... mêitti, Berlin 1876.

## Šaltiniai
Avinė dirvapintė

**Avinė dirvapintė** (*Albatrellus ovinus*) – kempininių šeimos valgomas grybas, turintis geras maistines savybes.

## Išvaizda

Kepurėlė 5 -15 cm skersmens, mėsinga, bet trapi, iš pradžių iškili, vėliau paplokščia arba nežymiai įdubusi, dažnai su netaisyklingais gūbreliais. Kraštai banguoti arba skilinėti. Luobelė sausa, senų grybų suaižėjusi arba sutrūkinėjusi lopeliais. Kotas centrinis, ekscentrinis arba šoninis, 2 -4 cm ilgio, tvirtas, į apačią smailėjantis, šiek tiek netaisyklingas. Vamzdeliai balti, išdžiūvę gelsvi, vienasluoksniai,trumpi, šiek tiek nuaugę kotu žemyn. Poros apskritos, kampuotos arba pailgos ir smulkios. Trama balta, paspaudus pageltonuoja, kieta, bet trapi, migdolų kvapo ir švelnaus skonio. Sporos, plačiai kiaušiniškos, 4-5x3-4 μm.

Spalvos ir formos kaita: kepurėlė iš pradžių pilkai balta, vėliau gelsva, kartais su šviesiai rudomis dėmėmis. Luobelė ilgainiui pasidaro sausa ir galiausiai sutrūkinėja ochros geltonumo lopeliais. Kotas lygus arba rievėtas baltas, su gelsvomis dėmėmis. Poros ir vamzdeliai iš pradžių balti, vėliau gelsvo atspalvio. Trama iš pradžių balta, ilgainiui taip pat įgauna gelsvą atspalvį.

## Augavietė

Šis išties dažnai sutinkamas grybas auga grupėmis spygliuočių miškuose, ypač po eglėmis ir pušimis kalnuotose vietovėse.

Sezonas: rugpjūtis – spalis.
## Literatūra
* Didysis gamtos vadovas „Grybai“, išsamus grybų ir jų rinkimo žinynas, „Mūsų knyga“, 2004 m., (189 psl.) ISBN 9955-573-65-1

## Nuorodos

*  Apie Lietuvoje augančius grybus
Karališkasis baravykas

**Karališkasis baravykas** – () – tai baravykinių šeimos valgomas grybas, turintis labai geras maistines savybes.

**Sinonimai**: *Boletus appendiculatus*, *Boletus subtomentosus*.

## Išvaizda

Kepurėlė 6 -18 cm skersmens, aksominė ir labai mėsinga, iš pradžių apvali, vėliau paplokščiai išplatėjusi, kartais per vidurį šiek tiek įdubusi. Luobelė lygi, bet kartais padengta balsvo daugiakampių formos tinklelio. Kotas 5 – 15 cm ilgio, 2,5 -5 cm storio, tvirtas, ties pagrindu gumbiškai sustorėjęs, išraizgytas plono tinklelio. Vamzdeliai gana ilgi, pusiau laisvi, jų mažos poros būna apskritos arba kampuotos. Trama kompaktiška, malonaus skonio ir kvapo. Sporos elipsės formos, dydis 4–5 μm, žalsvai rudos spalvos.
 
Spalvos kaita ir formos: kepurėlės spalva įvairuoja nuo gelsvos ar rudai geltonos iki rausvos ir raudonos. Vamzdeliai, kaip ir poros, iš pradžių geltoni, vėliau įgauna alyvinį atspalvį. Kotas dažniausiai geltonas, prie pagrindo paprastai ryškiai raudonas. Geltona trama tiek paspaudus, tiek perpjovus pabąla.

## Augavietė

Karališkasis baravykas yra retas grybas, sutinkamas lapuočių miškuose, ypač po paprastaisiais bukais ar ąžuolais, mėgsta kalkingą dirvožemį.

Sezonas: liepa – rugsėjis.

Panašios rūšys: Jį galima supainioti su ***Boletus speciosus***, tačiau pastarojo vamzdeliai raudoni. Be to, jis panašus į ***Boletus lupinus***

## Literatūra

* Didysis gamtos vadovas „Grybai“, išsamus grybų ir jų rinkimo žinynas, „Mūsų knyga“, 2004 m., (163 psl.) ISBN 9955-573-65-1
Europos kino apdovanojimai

**Europos kino apdovanojimai** () – apdovanojimai, teikiami už pasiekimus Europos kine. Juos rengia Europos kino akademija. Nuo 1988 m. apdovanojimai vyksta kasmet.

Apdovanojimai teikiami virš dešimties kategorijų, iš kurių svarbiausia yra „Metų filmas“. Pretenduoti į apdovanojimų nominacijas gali tik Europos kino filmai, prodiuseriai, režisieriai ir aktoriai. Nominacijos paskelbiamos lapkričio pradžioje Sevilijos kino festivalio metu, o nugalėtojai – gruodį vyksiančios apdovanojimų ceremonijos metu.

Anksčiau apdovanojimai buvo žinomi **Felix Awards** pavadinimu. Miestai, kuriuose vyksta apdovanojimų ceremonijos, keičiasi. Nuo 1999 m. kas dveji metai apdovanojimai vyksta Berlyne (Vokietija), o tarpiniais metais kuriame nors kitame mieste.

## Ceremonijų sąrašas

## Apdovanojimų kategorijos

### Dabartinės
* Geriausias filmas
* Geriausias aktorius
* Geriausia aktorė
* Geriausias scenaristas
* Geriausias kinematografas
* Geriausias montuotojas
* Apdovanojimas už pasiekimus pasaulio kine
* Dokumentikos apdovanojimas
* Trumpametražio filmo apdovanojimas
* *Prix Fipresci*
* Geriausias kompozitorius
* Geriausias dizaineris
* *Prix Eurimages*
* Geriausias animacinis filmas
* Žmonių pasirinkimo apdovanojimas geriausiam Europos filmui

### Specialios
* Apdovanojimas už pasiekimus pasaulio kine
* Apdovanojimas už viso gyvenimo pasiekimus 
* Apdovanojimas už indėlį meno srityje
* Garbės apdovanojimas
* Apdovanojimas už nuopelnus kine

### Buvusios
* Geriausias neeuropietiškas filmas
* Džeimsono (*Jameson*) žmonių pasirinkimo apdovanojimas geriausiam režisieriui
* Džeimsono (*Jameson*) žmonių pasirinkimo apdovanojimas geriausiai aktorei
* Džeimsono (*Jameson*) žmonių pasirinkimo apdovanojimas geriausiam aktoriui
* Geriausias debiutinis filmas
* Geriausias antro plano aktorius
* Geriausia antro plano aktorė
* Geriausias aktoriaus debiutas
* *Prix d'Excellence*

## Nuorodos
* Oficiali svetainė
Auksinė avietė

**Auksinė avietė** () – JAV kino apdovanojimas, skiriamas blogiausiems filmams ir aktoriams įvertinti. Šių apdovanojimų sumanytojas ir organizatorius yra leidėjas Džonas Dž. B. Vilsonas (*John J. B. Wilson*). Apdovanojimų nugalėtojai skelbiami dieną prieš įteikiant Oskarus, o prizas – mažiau nei 5 dolerius kainuojanti statulėlė. Nugalėtojai labai retai atsiima šį apdovanojimą.

Pirmoji ceremonija įvyko 1981 metais Dž.B. Vilsono namuose.

## Apdovanojimų kategorijos

### Dabar skiriami apdovanojimai

* Blogiausias aktorius (nuo 1980 m.)
* Blogiausia aktorė (nuo 1980 m.)
* Blogiausias antrojo plano aktorius (nuo 1980 m.)
* Blogiausia antrojo plano aktorė (nuo 1980 m.)
* Blogiausia ekrano pora (nuo 1994 m.)
* Blogiausias scenarijus (nuo 1980 m.)
* Blogiausias režisierius (nuo 1980 m.)
* Blogiausias filmas (nuo 1980 m.)
* Blogiausias perdirbinys arba tęsinys (nuo 1994 m.)

### Panaikinti apdovanojimai

* Blogiausia daina (1980–1999 ir 2002 m.)
* Blogiausia nauja žvaigždė (1981–1988 ir 1990–1998 m.)
* Blogiausia muzika (1981–1985 m.)
* Blogiausi specialieji efektai (1986–1987 m.)

Kai kuriais metais yra skiriami specialūs prizai, priklausomai nuo filmo.

Taip pat kas 10 metų yra skelbiami dešimtmečio apdovanojimai.

## Nuorodos
* Oficiali svetainė
Vandeniniai čiuožikai

**Vandeniniai čiuožikai** (*Gerridae*) – straubliuočių (*Hemiptera*) būrio blakių (*Heteroptera*) pobūrio šeima. Prisitaikę judėti vandens paviršiumi – jų anatomija leidžia paskirstyti kūno svorį taip, kad jis išsilaikytų ant vandens paviršiaus įtempimo plėvelės. Plėšrūs. Žinoma daugiau kaip 1 700 vandeninių čiuožikų rūšių. Dauguma jų gėlavandenės, tačiau *[[Halobates]]* genties čiuožikai gyvena vandenynuose.

## Anatomija
Kaip ir visos blakės, vandeniniai čiuožikai turi duriamąjį–siurbiamąjį burnos aparatą ir iki pusės sukietėjusius priekinius sparnus. Visas kūnas padengtas mikroskopiniais plaukeliais, kurie atstumia vandenį ir neleidžia vabzdžiui sušlapti. Čiuožikų antros ir trečios poros kojos itin ilgos, todėl kūno svoris paskirstomas didesniame vandens paviršiuje. Pirmos poros kojos trumpesnės ir pritaikytos sučiupti grobį.

Vandeniniams čiuožikams būdingas sparnų išsivystymo polimorfizmas – tos pačios rūšies atstovai gali turėti gerai išvystytus, trumpus arba visai neišsivysčiusius sparnus. Sparnai leidžia šiems vabzdžiams plisti, tačiau prideda svorio kūnui ir gali sušlapti, todėl vandens paviršiuje paprasčiau išgyventi besparniams vandeniniams čiuožikams.

## Gyvenimo ciklas
Kaip ir visoms blakėms, vandeniniams čiuožikams būdinga nepilna metamorfozė – iš kiaušinių išsirita ne lervos, o mažyčius suaugėlius primenančios nimfos. Nimfos neriasi 5 kartus, kol pasiekiama suaugėlio stadija. Kiaušiniai dedami po vandeniu ant augalų ar akmenų. Žiemoja suaugėliai.

## Lietuvoje gyvenančios rūšys.
* Balinis čiuožikas (*Aquarius paludum*) (Fabricius, 1794)
* Pilkasis čiuožikas (*Aquarius najas*) (De Geer, 1773)
* Sidabrinis čiuožikas (*Gerris argentatus*) (Schummel, 1832)
* Kūdrinis čiuožikas (*Gerris lacustris*) (Linnaeus, 1758)
* Paprastasis čiuožikas (*Gerris lateralis*) (Schummel, 1832)
* Dantytasis čiuožikas (*Gerris odontogaster*) (Zetterstedt, 1828)
* Šarvuotasis čiuožikas (*Gerris thoracicus*) (Schummel, 1832)
* Rausvasis čiuožikas (*Limnoporus rufoscutellatus*) (Latreille, 1807)

## Šaltiniai
Israel Matz

**Israelis Matzas** (; 1869 m. Kalvarijoje, Rusijos imperija – 1950 m. Niujorke, JAV) – Lietuvos žydų kilmės JAV verslininkas ir žydų bendruomenės visuomeninis veikėjas.

## Biografija

Gimė 1869 m. Kalvarijoje. 1890 m. emigravo į JAV, kur iš pradžių dirbo buhaletriu. 1906 m. kartu su vengrų kilmės verslininku Max Kiss įkūrė Ex-Lax farmacijos kompaniją, kuri latekso produktus gamino Brukline įsikūrusioje gamykloje. 1926 m. įmonės gaminami lateksiniai produktai buvo labiausiai perkami visoje JAV. I. Matzas kompanijos direktoriumi dirbo 42 metus, iki savo mirties 1950 metais. Verslininko vardu pavadintas Jeruzalės hebrajų universiteto žydų teisės fakultetas. Taip pat yra įkurta verslininko vardu pavadinta labdaros organizacija, kuri remia rašytojus rašančius hebrajų kalba.

## Nuorodos
* Verslininko gyvenimo istorija (angl.);
* Ex-Lax kompanijos istorija (angl.).
* I. Matzo žydų teisės fakultetas (angl.) ;
* I. Matzo labdaros organizacijos tinklalapis (angl.).

## Literatūra
* Israel Matz, 1948:"My Home Town, Kalvarija (Lithuania)", LITA Yizkor book, 1951, 1499–1512, translation by Gloria Berkenstat Freund
* Institute of Jewish Law: „The Hebrew University of Jerusalem – Faculty of Law“, Hebrew University of Jerusalem
* TaxExemptWorld.com, 2008:"ISRAEL MATZ FOUNDATION", Tax Exempt/NonProfit Organization Information
* The New York Times: „Paid Notice: Deaths ARFA, MILTON“, The New York Times, 15 June 2003
* Annual report, 2001:"Historic Records of Major American Contributors", The Weizmann Institute of Science

## Šaltiniai
Apaštališkoji penitenciarija

**Apaštališkoji penitenciarija** (), *Apaštališkosios penitenciarijos aukščiausiasis tribunolas* – vienas iš trijų Romos kurijos tribunolų. Apaštališkoji penitenciarija daugiausia yra gailestingumo tribunolas, atsakingas už reikalus, susijusius su nuodėmių atleidimu Katalikų bažnyčioje.

Apaštališkoji penitenciarija sprendžia neviešus, vidinius teisminius klausimus. Jai vadovauja *[[didysis penitenciarijus]]*, kuris būtinai yra titulinis arkivyskupas, o paprastai – kardinolas. Dabartinis didysis penitenciarijus yra Mauro Piacenza.

Pagrindiniai klausimai, esantys apaštališkosios penitenciarijos jurisdikcijoje:
* Automatinės ekskomunikos (*[[latae sententiae]]*) atšaukimas (teisė, palikta Šventajam sostui);
* Dispensacija (išimtinis atleidimas, suteikiamas ypatingais atvejais) nuo sakramentinių apribojimų (teisė, palikta Šventajam sostui);
* Indulgencijų išleidimas ir valdymas.

Didysis penitenciarijus yra vienas iš nedaugelio Vatikano pareigūnų, kurie išlieka poste *[[Sede vacante]]* laikotarpyje. Jei didysis penitenciarijus yra kardinolas rinkikas, tuomet jis yra vienas iš trijų konklavos narių, kuriems leista bendrauti su išoriniu pasauliu, nes jie toliau turi vykdyti savo pareigas. Kiti du yra Romos kardinolas vikaras ir Vatikano generalinis vikaras.

## Nuorodos
Kardinolas rinkikas

**Kardinolas rinkikas**, arba **kardinolas elektorius** (, ), – kardinolas, Kardinolų kolegijos narys, turintis teisę konklavoje rinkti popiežių – Romos Katalikų Bažnyčios vadovą.

Kardinolo rinkiko sąvoka egzistuoja seniai, 1970 m. jai suteiktas tikslesnis apibrėžimas. 1970 m. lapkričio 21 d., popiežius Paulius VI paskelbė *[[motu proprio]]* „Ingravescentem Aetatem“, kuris pakeitė kardinolų rinkimų teises. Dokumentas nurodė, kad kardinolai, vyresni kaip 80 metų, praranda teisę rinkti popiežių ir dalyvauti konklavoje. 1971 m. sausio 1 d. šis apribojimas įsigaliojo, ir 25 kardinolai prarado savo rinkimų teises.

Ši taisyklė vėliau buvo patvirtinta jo 1975 m. spalio 1 d. apaštališkojoje konstitucijoje „Romano Pontifici Eligendo“ (*Apie Romos pontifiko išrinkimą*) ir 1996 m. vasario 22 d. popiežiaus Jono Pauliaus II apaštališkojoje konstitucijoje „Universi Dominici Gregis“ (*Visi Viešpaties ganomieji*).

2013 m. kovo 15 d. renkant popiežių Pranciškų dalyvavo 115 kardinolų rinkikų.
Ingravescentem Aetatem

***Ingravescentem Aetatem*** ('Amžiaus naštos padidinimas') – 1970 m. rugsėjo 20 d. paskelbtas popiežiaus Pauliaus VI apaštališkasis laiškas *motu proprio*, kuris nustatė maksimalų kardinolų rinkikų amžių. Ši taisyklė įsigaliojo 1971 m. sausio 1 d.

## Turinys
Kai kurie esminiai laiško *[[motu proprio]]* teiginiai:

: II. Tėvai kardinolai, sulaukę aštuoniasdešimties metų:
: 1. nustoja būti Romos kurijos skyrių ir kitų įstaigų, minimų ankstesniame straipsnyje, nariai;
: 2. ir praranda teisę dalyvauti konklavoje ir ten rinkti Aukščiausiąjį pontifiką. Bet jeigu kardinolui aštuoniasdešimt metų suėjo konklavos metu, toje konklavoje Aukščiausiojo pontifiko rinkimo teisės jis nepraranda.

### Kardinolai, tarnaujantys Romos kurijoje
Romos kurijoje tarnaujantiems kardinolams, kuriems sukako 75 metai, siūloma savanoriškai atsistatydinti, o popiežius turi teisę atsistatydinimą priimti išsyk ar vėliau, bet iki tokiems kardinolui sukaks 80 m.

### Kardinolai, kuriems sukako 80 metų
Kardinolai, kuriems sukako 80 metų:
* nustoja būti Romos kurijos dikasterijų nariais;
* praranda teisę dalyvauti konklavoje ir rinkti naują popiežių.

Išimtis yra kamerlengas ir didysis penitenciarijus, kurie toliau vykdo savo pareigas, net jei popiežiaus mirties metu jiems sukako 80 metų. Tokioje situacijoje jie eina savo pareigas tol, kol juos pakeičia naujojo popiežiaus paskirtieji.

Kardinolų kolegijos dekanas, kai jam sukanka 80 metų, praranda teisę dalyvauti konklavoje. Jo pareigas ima vykdyti Kardinolų kolegijos subdekanas. Jei šis nedalyvauja arba irgi jau pasiekė 80 m. amžių, dekano pareigas vykdo vyriausias kardinolas vyskupas.

## Nuorodos
Pietinė katilinė

**Pietinė katilinė** – šiluminė jėgainė Šiauliuose. Pagrindinė miesto šilumos tiekėja.

## Istorija
1966 m. pradėta eksploatuoti Pietinė katilinė Šiauliuose. 1969 m. iš Pietinės katilinės nutiesta nauja 1,7 km ilgio šilumos trasa į miesto centrą, „Elnio“ ir Pietinė katilinės sujungtos į bendrą sistemą ir netrukus pagrindine įmonės veikla tapo šilumos gamyba.

2006 m. katilinėje buvo 10 katilų, kurių bendra galia buvo 539,21 MW. 2012 m. katilinėje buvo aštuoni katilai, kurių bendras galingumas 263,01 MW.

## Pajėgumai
Pietinė katilinė tiekia 94 % viso reikiamo šilumos kiekio Šiaulių miestui.

Katilinėje sumontuoti aštuoni katilai:

Pagrindinis katilinės dūmtraukis dūmus išmeta 120 m aukštyje.
Panevėžio termofikacinė elektrinė

**Panevėžio termofikacinė elektrinė** – termofikacinė jėgainė Panevėžyje.

## Istorija
2000 m. Panevėžio miesto savivaldybės taryba priėmė sprendimą Panevėžyje pastatyti naują 35 MW galios elektrinę. Tokios elektrinės statybą numatė Nacionalinė energetikos strategija, nusprendus, kad turi būti uždaryta Ignalinos atominė elektrinė. Elektrinės projektavimas pradėtas 2005 m., statyba pradėta 2006 m. Senamiesčio gatvėje, AB „Panevėžio energija“ RK-2 katilinės teritorijoje. 2008 m. elektrinės statyba baigta. Pirmoji tokio tipo termofikacinė elektrinė šalyje.

Termofikacinės elektrinės statybos projektą finansavo AB “Panevėžio energija“, Lietuvos biudžetas bei Danijos Vyriausybė. Apie 20 mln. Lt paramos skirta iš Europos regioninės plėtros fondo.

## Pajėgumas
35 MW galingumo elektrinė gamina elektros energiją kūrenama gamtinėmis dujomis. Kombinuoto ciklo termofikacinė elektrinė per metus gali pagaminti apie 230 GWh šilumos ir apie 235 GWh elektros energijos.

## Šaltiniai
Girelės rajoninė katilinė

**Girelės rajoninė katilinė** – katilinė Jonavoje, Girelės mikrorajone. Valdo bendrovė Jonavos šilumos tinklai. Nuo 2012 m. spalio mėnesio iki 2014 metų katilinėje įrengti trys biokuru kūrenami vandens šildymo katilai su kondensaciniu ekonomaizeriu; jų bendra šiluminė galia yra 25 MW.

## Istorija
Katilinė pradėta eksploatuoti 1977 m. Pirmojo katilo galia siekė 8,5 MW.

1988 m. ir 1995 m. pastatyti du vienodi 18,6 MW galios katilai.

2007 m. sumontuotas mažos galios 2,8 MW galios katilas.

Girelės rajoninėje katilinėje buvo sumontuoti garo katilai. Jėgainėje deginamos gamtinės dujos ir mazutas. Katilinės galia – 48,5 MW (~2011 m.). Įrengti keturi garo katilai, bet du iš jų užkonservuoti. Dūmai šalinami per 44 m aukščio kaminą.

## Biokuras

2013 m. katilinėje įrengtas naujas 10 MW šiluminės galios biokuro katilas Sumontuotas 10 MW nominalios galios biokuru kūrenamas vandens šildymo katilas, apie 5 MW galios kondensacinis ekonomaizeris, biokuro sandėliavimo ir transportavimo įrengimai, termofikacinio vandens vamzdynai, kita įranga. Projekto vertė – 10,6 mln. Lt; 4,1 mln. Lt skirta iš ES paramos.
Biokuro katilinės technologinę įrangą suprojektavo, pagamino, sumontavo ir ekploatacijai paruošė UAB „Enerstena”. Naujuose biokuro įrenginiuose pagaminama 80 proc. viso Jonavos miesto šilumos energijos poreikio.

2012 metais, įdiegus pirmąjį 10 MW galios vandens šildymo katilą su 5 MW kondensaciniu ekonomaizeriu, šilumos kaina Jonavos gyventojams sumažejo 15 proc. 2013 metais, pastačius dar du vandens šildymo katilus po 5 MW, šilumos kainą planuojama sumažinti dar 10 proc. Jonavoje į biokuro katilinę investuota 23,5 mln. Lt.

## Šaltiniai
Miramax Films

**Miramax Films** – JAV kino kompanija, platinanti nepriklausomus filmus bei užsienio kino produkciją.

## Istorija
Kompaniją 1979 m. Bafalo mieste įkūrė broliai Harvėjus ir Bobas Vainstainai (*Bob ir Harvey Weinstein*) su tikslu JAV platinti užsienio kino produkciją, mat to meto didžiosioms kino studijoms tai atrodė ekonomiškai nepagrįsta veikla. Pavadinimas buvo sudarytas iš jų tėvų Makso (*Max*) ir Miriam vardų. 

Baigiantis XX a. „Miramax“ dominavo nepriklausomų filmų produkcijoje, leisdama filmus, surinkusius per 100 mln. JAV dol.; vienas iš tokių buvo „Čikaga“, pasauliniu mastu surinkęs daugiau nei 300 mln. dolerių.

Nuo 1993 iki 2009 m. „Miramax“ priklausė „Disney“.

## Išnašos
Vilniaus šilumos tinklai

**Vilniaus šilumos tinklai **(anksčiau *Vilniaus energija*) – energetikos įmonė, valdanti Vilniaus m. šilumos ir elektros ūkį.

## Istorija
2002 m. vasario 1 d. Vilniaus centralizuoto šildymo sistemos 15-ai metų išnuomotos „Vilniaus energijai“.

2002–2017 m. priklausė didžiausiai Europoje energetikos paslaugų kompanijų grupei „Dalkia“ (vėliau Veolia).

## Katilinės

Šiluma dar tiekiama iš 39 kvartalinių ir individualių katilinių. Vienoje iš jų Salininkų kvartalinėje katilinėje 2006 m. pradėjo veikti mažoji termofikacinė elektrinė (0,6 MW elektros ir 0,9 MW šilumos galios). Avariniams atvejams yra numatyta ir gali būti eksploatuojama 4,2 MW galios mobili katilinė.

Kai kurios kvartalinės katilines:

## Šaltiniai

## Nuorodos
* „Vilniaus energijos“svetainė
Jill Kelly

**Džil Keli** (, tikrasis vardas – *Adrianne Diane Moore*; 1971 m. vasario 1 d. Kalifornija, JAV) – buvusi pornografinių filmų aktorė, režisierė ir prodiuserė.

## Asmeninis gyvenimas

### Biografija

Džil gimė Los Andželo priemiestyje Pomonoje.

Sulaukusi 15 ir suklastojusi asmens dokumentą, įsidarbino gimtajame mieste striptizo šokėja, tačiau jos buvęs draugas pranešė apie tai klubo vadovui ir Džil buvo atleista. Po trejų metų, sulaukusi 18, ji vėl įsidarbino tame pačiame klube, kur jos niekas neatpažino.

1991 m. kaip Adrianne Moore ji vaidino filme „The Roller Blade Seven“. Vėliau ji atliko kelis epizodinius vaidmenis įvairiuose filmuose, kol 1993 m. pasuko į pornografiją. Džil vaidino iki 2008 m., jos sąskaitoje – daugiau kaip 320 filmų.

1998 m. atliko epizodinį vaidmenį filmę „He Got Game“ su Denzeliu Vašingtonu.

1998 m. įkūrė kompaniją „Jill Kelly Productions“, kuri vertėsi pornografinių filmų gamyba. Pati Džil režisavo 42 filmus ir 52 prodiusavo.

2005 m. kompanijai buvo paskelbtas bankrotas ir ją nupirko žurnalas „Penthouse“.

### Santuokos

Džil buvo ištekėjusi 3 kartus. Visi jos buvę sutuoktiniai – taip pat pornografinių filmų aktoriai:
* Cal Jammer (1993–1995)
* Julian (2000–2002)
* Corey Jordan (2003–2004)

Už pirmojo vyro Calo Jammerio Džil ištekėjo po vieno mėnesio pažinties. Po dvejų metų ji padavė skyrybų prašymą dėl sutuoktinio neištikimybės už filmavimo aikštelės ribų. Negalėdamas su tuo susitaikyti, Calas nusišovė priešais jos namus.

## Apdovanojimai ir nominacijos

## Šaltiniai

## Nuorodos

* Oficiali svetainė 
* IMDb profilis
Skydinė gijabudė

**Skydinė gijabudė** (*Entoloma clypeatum*) – gijabudinių šeimos valgomas grybas, turintis labai geras maistines savybes.

**Sinonimai**: *Agaricus clypeatus*, *Agaricus fertilis*, *Entoloma clypeatum*, *Entoloma fertile*, *Gymnopus fertilis*, *Hyporrhodius clypeatus*, *Rhodophyllus clypeatus*.

## Išvaizda

Kepurėlė 4−10 cm skersmens, gana mėsinga ruda, iš pradžių varpeliška vėliau iškili paplokščia, su nežymiu gūbreliu, kraštai dažnai banguoti arba skiltėti. Luobelė lygi, dažnai blizganti kaip šilkas. Kotas 6−12 cm ilgio, tvirtas, prie pagrindo dažnai kreivas. Lakšteliai reti, nežymiai dantytais kraštais, priaugtiniai. Trama minkšta rusva, yra malonaus miltų skonio ir kvapo. Sporos yra rausvos, dydis: 8−12 x 7−10 μm.

Spalvos ir formos kaita: kepurėlė šviesiai arba tamsiai ruda. Lakšteliai iš pradžių balti, vėliau įgauna gražų rausvą atspalvį. Jaunų vaisiakūnių kotas pilnaviduris, senų tuščiaviduris.

## Augavietė

Šis grybas mėgsta augti po slyvomis, obelimis ir kriaušėmis, taip pat parkuose po ąžuolais ir bukais, dažnai sutinkamas grupėmis.

Sezonas: balandis – birželis.

Panašios rūšys: Skydinę gijabudę kartais galima supainioti su bekvape gijabude (***Entoloma rhodopolium***) bei pavasarine gijabude (***Entoloma vernum***), kurios abi yra nuodingos ir sukelia silpnumą bei vėmimą.

## Literatūra

* Didysis gamtos vadovas „Grybai“, išsamus grybų ir jų rinkimo žinynas, „Mūsų knyga“, 2004 m., (113 psl.) ISBN 9955-573-65-1
Vaškinė tauriabudė

**Vaškinė tauriabudė** (*Clitocybe phyllophila*) – baltikinių šeimos labai nuodingas grybas.

**Sinonimai**: *Clitocybe cerussata*.

Apsinuodijimo pavojus: šiame grybe yra laibai didelis kiekis muskarino. Apsinuodijimo požymiai išryškėja po 1 – 2 valandų ir pasireiškia vyzdžių susitraukimu, prakaitavimu, seilėtekiu ir ašarojimu, stipriais pilvo skausmais, vėmimu, regos sutrikimais, padažnėjusiu pulsu ir dusuliu. Paprastai šis apsinuodijimas palyginti nėra pavojingas, sunkesniais atvejais kaip priešnuodis naudojamas atropinas.

## Išvaizda

Kepurėlė 4 -8 cm skersmens, jaunų vaisiakūnių ji būna iškili, senų paplokščia, kartais viduryje net truputį įdubusi. Kepurėlės kraštai banguoti. Luobelė balta, jaunų vaisiakūnių padengta miltų pavidalo dulkelėmis (vaškine apnaša). Kotas 4 – 8 cm ilgio, laibas, cilindriškas lygus, ties pagrindu šiek tiek storėjantis, apžėlęs baltais mažyčiais švelniais pūkeliais. Lakšteliai balti tankūs, nelabai platūs, nuaugintiniai. Trama balta, jai būdingas suplėkusių miltų kvapas ir skonis. Sporos baltos spalvos.
 
Spalvos ir formos kaita: kepurėlės spalva įvairuoja nuo baltos iki gelsvos. Lakšteliai taip pat gali būti balti arba gelsvi. Kotas prie pagrindo kartais būna šiek tiek suplotas, apžėlęs švelniais pūkeliais.

## Augavietė

Vaškinė tauriabudė auga daugiausiai mažomis grupėmis lapuočių ir spygliuočių miškuose.

Sezonas: rugpjūtis – spalis.

Panašios rūšys: Jį galima supainioti su balsvąja tauriabude (*** Clitocybe dealbata***), kuri yra visiškai balta ir pavojingai nuodinga, ir balsvąja kupstabude (*** Lyophillum connatum***), kuri yra valgoma, tačiau jos poveikis nėra žinomas.

## Literatūra

* Didysis gamtos vadovas „Grybai“, išsamus grybų ir jų rinkimo žinynas, „Mūsų knyga“, 2004 m., (71 psl.) ISBN 9955-573-65-1

## Nuorodos

* Grybų katalogas
Stambioji gijabudė

**Stambioji gijabudė** (*Entoloma sinuatum*) – gijabudinių šeimos nuodingas grybas.

**Sinonimai**: *Agaricus sinuatus*, *Entoloma lividum*, *Rhodophyllus lividus*, *Rhodophyllus sinuatus*, *Entoloma eulividum*, *Entoloma fertile*.

Apsinuodijimo pavojus: apsinuodijus šiais grybais yra pažeidžiamas tik virškinamasis traktas. Apsinuodijimas paprastai pasireiškia jau po kelių valandų stipriu vėmimu, diegiančiais pilvo skausmais ir viduriavimu, taip pat raumenų mėšlungiais. Dažniausiai šie negalavimai praeina po kelių dienų. Tačiau, kai kuriais atvejais gali sukelti mirtį.

## Išvaizda

Kepurėlė 6–20 cm skersmens, stora mėsinga, iš pradžių iškili, galiausiai išplatėjusi arba horizontali, su buku gūbreliu. Kraštai iš pradžių užsilenkę žemyn, vėliau banguoti. Luobelė lygi blizganti, atrodo tarsi nusėta smulkių žvynelių. Kotas 4–14 cm ilgio, tvirtas, gelsvai baltas, ties pagrindu dažnai storėjantis, paviršius plaušuotas, kartais su mažyčiais žvyneliais. Lakšteliai tankūs priaugtiniai, prie pagrindo susiraukšlėję. Trama stora ir minkšta, turi aiškiai juntamą miltų skonį ir kvapą. Sporos rausvos spalvos, dydis: 8–11 × 7–9.5 μm.

Spalvos ir formos kaita: kepurėlės spalva įvairuoja nuo sidabriškai pilkos iki šviesiai rudos. Lakšteliai iš pradžių gelsvai balti, vėliau pamažu įgauna šviesiai raudoną atspalvį. Jaunų vaisiakūnių kotas pilnaviduris, senų tuščiaviduris. Ant jo balto paviršiaus kartais matyti geltonos dėmės. Balta trama ilgainiui pagelsta.

## Augavietė

Stambioji gijabudė auga lapuočių miškuose, ypač prie ąžuolų ir bukų.

Sezonas: liepa–rugsėjis.

Panašios rūšys: Stambiąją gijabudę kartais galima supainioti su kvapniąja stirnabude (***Lepista irina***), kuri turi stiprų salsvai aromatingą kvapą.

## Literatūra

* Didysis gamtos vadovas „Grybai“, išsamus grybų ir jų rinkimo žinynas, „Mūsų knyga“, 2004 m., (113 psl.) ISBN 9955-573-65-1
Pranciškus Novodvorskis

**Pranciškus Novodvorskis** (, ) (1859 m. balandžio 7 d. Kalvarijoje, Rusijos imperija - 1924 m. rugpjūčio 3 d. Sekurske, Antroji Lenkijos Respublika) – advokatas, Lenkijos aukščiausiojo teismo teisėjas, politikas ir žurnalistas.

## Biografija

Gimė 1859 m. balandžio 7 d. Kalvarijoje. Tėvas *Juzefas Novodvorskis* buvo Kalvarijos teisėjas, vėliau su šeima išsikraustė dirbti į Plocką. 1876 m. baigė Plocko gimnaziją. 1880 m. baigė Varšuvos universiteto teisės fakultetą. 1885 m. tapo advokatu, buvo Proletariato partijos nario Liudviko Varynskio advokatu. 1897-1899 m. redagavo *Varšuvos kurjerio* laikraštį. 

Nuo 1906 m. buvo I ir II Rusijos imperijos Valstybės Dūmos narys. Dirbdamas dūmoje siekė didesnės autonomijos Lenkijos Kongreso karalystei. Prasidėjus I pasauliniam karui pasitraukė į Sankt Peterburgą. 1922 m. kovo 1 d. išrinktas Lenkijos aukščiausiojo teismo teisėju. Mirė nuo širdies smūgio 1924 m. rugpjūčio 3 d. Sekursko kaime. Palaidotas Povonzkų kapinėse. 


Vaizdas:Franciszek Nowodworski grób.JPG|Kapas Povonzkų kapinėse


## Nuorodos

* Biografija (lenk.);
* Biografija (rus.) ;
* Portretas ir biografija (rus.).

## Literatūra

* Encyklopedia Popularna PWN, Warszawa 1991
* Zdzisław Krzemiński, Sławni warszawscy adwokaci, Kraków 1999.
* Zdzisław Krzemiński, Historia warszawskiej adwokatury, Warszawa 2005.
* Kto był kim w Drugiej Rzeczypospolitej, red. Jacek Majchrowski, Wydawnictwo BGW, Warszawa 1994, ISBN 83-7066-569-1.
* Российский государственный исторический архив. Фонд 1278. Опись 1 (1-й созыв). Дело 59. Лист 4; Опись 1 (2-й созыв). Дело 301; Дело 600. Лист 5;.Фонд 1327. Опись 1. 1905 год. Дело 143. Лист 164 оборот.
* Brzoza Cz., Stepan K. Poslowie polscy w Parlamente Rosyjskim, 1906-1917: Slownik biograficzny. Warszawa, 2001.
Adolfas Peplovskis

**Adolfas Peplovskis** () (1843 m. Kalvarijoje, Rusijos imperija - 1916 m.) – advokatas, 1863 m. sukilimo dalyvis.

## Biografija

Gimė 1843 m. Kalvarijoje. 1863 m. sukilimo metu buvo Čenstakavos sukilėlių vadas, nuo 1863 m. spalio iki gruodžio buvo Varšuvos sukilėlių vadas. Po sukilimo suimtas ir įkalintas Varšuvos citadelėje. 1867 m. sausio 4 d. nuteistas ir ištremtas 10 metų į Sibirą. 

## Literatūra

* Stefan Król, Cytadela Warszawska, Książka i Wiedza, Warszawa 1978.
Kardinolų kolegijos subdekanas

**Kardinolų kolegijos subdekanas** (), *kardinolas subdekanas* – Kardinolų kolegijos dekano pavaduotojas, dekano padėjėjas, kuris pakeičia kardinolą dekaną, kai šis dėl kurių nors priežasčių negali vykdyti savo pareigų.

Kardinolas subdekanas yra antrasis pagal vyresnumą kardinolas vyskupas po kardinolo dekano. Todėl jis yra antrasis pagal vyresnumą kardinolas bendrame kardinolų sąraše.

## Subdekano rinkimai
Pagal 1965 m. popiežiaus Pauliaus VI išleistą *[[motu proprio]]* „Sacrum cardinalium consilio“ kardinolą subdekaną renka iš šešių kardinolų vyskupų, kurie yra suburbinių diecezijų vadovai.

Subdekano rinkimai vyksta išsyk po šio posto atsilaisvinimo (subdekanui atsistatydinus, mirus ar buvus išrinktam popiežiumi). Posėdyje dalyvauja šeši kardinolai vyskupai, pirmininkauja kardinolas dekanas (arba jo nesant vyriausias kardinolas vyskupas). Posėdyje išrenkamas kandidatas į subdekano postą, paprastai kardinolas, vyriausias pagal tapimą kardinolu vyskupu po dekano. Išrinktą kandidatą vėliau tvirtina popiežius.

## Dalyvavimas konklavoje
Prasidėjus *[[Sede vacante]]* periodui ir vykstant konklavai kardinolas subdekanas gali gauti papildomų įgaliojimų, jei nedalyvauja Kardinolų kolegijos dekanas ar šiam sukako aštuoniasdešimt metų ir jam neleidžiama dalyvauti konklavoje. Tokiu atveju naujai išrinktą popiežių, jei jis nėra vyskupas, į vyskupus įšventina kardinolas subdekanas.

Nuo 2005 m. Kardinolų kolegijos dekanas yra italų kardinolas Andželas Sodanas, o subdekanas – prancūzų kardinolas Rože Ečegarajus (*Roger Marie Élie Etchegaray*). Abu jie jau turi 80 metų, tad popiežiaus rinkimų metu konklavoje nedalyvaus. Jie dalyvauja tik ikikonklavinėse konsultacijose, o konklavai pirmininkaus trečias pagal vyresnumą kardinolas vyskupas – italų kardinolas Džovanis Batista Re (*Giovanni Battista Re*).
Miloš Zeman

**Milošas Zemanas** (, g. 1944 m. rugsėjo 28 d. Kolyne, Čekoslovakija) – Čekijos politikas, valstybės veikėjas, trečiasis Čekijos prezidentas (nuo 2013 m. kovo 8 d. iki 2023 m. kovo 8 d.).

## Biografija
Dėl politinių kaltinimų negalėdamas mokytis universitete, 1963–1967 m. dirbo „Tatra“ gamykloje Koline. 1969 m. neakivaizdžiai baigė Prahos Aukštąją ekonomikos mokyklą ir pradėjo čia dėstyti. Prasidėjus Prahos pavasariui, 1968 m. įstojo į ČSKP, tačiau po Varšuvos sutarties šalių intervencijos į Čekoslovakiją, iš partijos pašalintas.

1971–1984 m. M. Zemanas dirbo sporto organizacijos „Sportpropag“ prognozavimo centre, vėliau – žemės ūkio kompanijoje „Agrodat“.

Aksominės revoliucijos metu pradėjo aktyviai dalyvauti politiniame gyvenime. 1990 m. nuo politinio judėjimo Piliečių forumas tapo ČSSR federalinio susirinkimo deputatu, buvo Biudžeto komiteto pirmininkas.

1993–2001 m. buvo Čekijos socialdemokratų partijos pirmininkas. 1996–1998 m. vadovavo Čekijos parlamento Deputatų rūmams.

1998–2002 m. M. Zemanas buvo Čekijos ministras pirmininkas.

2003 m. pralaimėjęs Čekijos parlamento rinkimus Vaclavui Klausui, pasitraukė iš politikos.

2013 m. sausio mėn. vykusių pirmųjų tiesioginių Čekijos prezidento rinkimų pirmajame ture M. Zemanas surinko 24,27 % balsų. Antrajame ture rungėsi su Čekijos užsienio reikalų ministru Karelu  Švarcenbergu ir gavo 2 717 405 (54,80 %) balsų.

2013 m. kovo 8 d. inauguruotas. Dėl paliktų gramatinių klaidų, turėjo antrą kartą pasirašyti priesaikos tekstą.

2018 m. sausio mėn. vykusių Čekijos prezidento rinkimų pirmajame ture M.Zemanas surinko 38,56 % balsų. Antrajame ture rungėsi su Jirži Dragošu ir gavo 2 853 390 (51,36 %) balsų.

## Šaltiniai

## Nuorodos
* Oficialus Čekijos prezidento tinklalapis
* Milošas Zemanas – kandaus liežuvio Čekijos kairiųjų vėliavnešys (straipsnis 15min.lt)

|-

|-

|-